கேள்வி: பெர்க்கிலியம்(III) குளோரைடு - தயாரிப்பு என்பது என்ன?
பதில்: பெர்க்கிலியம்(III) குளோரைடு முதன்முதலில் 1970 ஆம் ஆண்டில் ஐதரசன் குளோரைடு வாயு மற்றும் பெர்க்கிலியம்(IV) ஆக்சைடு அல்லது பெர்க்கிலியம்(III) ஆக்சைடு ஆகியனவற்றைச் சேர்த்து 520° செல்சியசு வெப்பநிலையில் வினைபுரியச் செய்து தயாரிக்கப்பட்டது. :Bk2O3 + 6HCl → 2BkCl3 + 3H2O
கேள்வி: பெர்க்கிலியம்(III) குளோரைடு - வினைகள் பற்றி விளக்கவும்.
பதில்: பெர்க்கிலியம்(III) குளோரைடு பெரிலோசீனுடன் வினைபுரிந்து பெர்க்கிலோசீனை (Bk(C5H5)3) உற்பத்தி செய்கிறது. இது ஆக்சாலிக் அமிலம் வினைபுரிந்து பெர்க்கிலியம் ஆக்சலேட்டை உருவாக்குகிறது. இந்த ஆக்சலேட்டு ஐதரோகுளோரிக் அமிலத்துடன் சேர்ந்து ஈடுபடும் வினை பெர்க்கிலியம்(III) குளோரைடு சுத்திகரிப்பில் பயன்படுத்தப்படுகிறது.
கேள்வி: பெர்க்கிலியம்(III) குளோரைடு - கட்டமைப்பு என்பது என்ன?
பதில்: நீரிலி வடிவ பெர்க்கிலியம்(III) குளோரைடு ஓர் அறுகோண படிக அமைப்பைக் கொண்டுள்ளது. யுரேனியம் முக்குளோரைடுடன் ஒத்த கட்டமைப்பை பெற்று hP6 என்ற பியர்சன் குறியீட்டை கொண்டுள்ளது. உருகுநிலையை எட்டும் வரை சூடாக்கும்போது, ​​இது நேர்சாய்சதுரக் கட்டமைப்பு கட்டத்திற்கு மாறுகிறது. அறுநீரேற்று வடிவ பெர்க்கிலியம்(III) குளோரைடு ஒற்றைச் சரிவச்சு படிகக் கட்டமைப்பில் a = 966 பைக்கோமீட்டர், b = 654 பைக்கோமீட்டர் மற்றும் c = 797 பைக்கோமீட்டர் என்ற அளவுருக்களுடன் அமெரிசியம் முக்குளோரைடு அறுநீரேற்றின் படிகக் கட்டமைப்பை ஒத்துள்ளது. அறுநீரேற்று வடிவ பெர்க்கிலியம்(III) குளோரைடில் BkCl2(OH2)6+ என்ற நேர் மின்னயனியும், Cl− என்ற எதிர்மின் அயனியும் உள்ளன.
கேள்வி: பெர்க்கிலியம்(III) குளோரைடு - அணைவுச் சேர்மங்கள் என்பது என்ன?
பதில்: Cs2NaBkCl6 என்ற மூலக்கூற்று வாய்ப்பாட்டைக் கொண்ட அணைவுச் சேர்மமான சீசியம் சோடியம் பெர்க்கிலியம் குளோரைடு அறியப்படுகிறது. பெர்க்கிலியம்(III) ஐதராக்சைடு, ஐதரோகுளோரிக் அமிலம் மற்றும் சீசியம் குளோரைடு ஆகியவை சேர்ந்து வினைபுரிவதால் இந்த அணைவுச் சேர்மம் உற்பத்தி செய்யப்படுகிறது.Peterson J. R. and Hobart D. E. [https://books.google.com/books?id=U-YOlLVuV1YC&pg=PA29 "The Chemistry of Berkelium"] in Harry Julius Emeléus (Ed.) ''Advances in inorganic chemistry and radiochemistry'', Volume 28, Academic Press, 1984 , pp.&nbsp;29–64,